CELEX: 32020R1212
Language: lt
Date: 2020-05-08 00:00:00
Title: Komisijos deleguotasis reglamentas (ES) 2020/1212 2020 m. gegužės 8 d. kuriuo iš dalies keičiamas Deleguotasis reglamentas (ES) 2018/1229, kuriuo Europos Parlamento ir Tarybos reglamentas (ES) Nr. 909/2014 papildomas atsiskaitymo drausmės techniniais reguliavimo standartais (Tekstas svarbus EEE)

24.8.2020   
               
               
                  LT
               
               
                  Europos Sąjungos oficialusis leidinys
               
               
                  L 275/3
               
            
         KOMISIJOS DELEGUOTASIS REGLAMENTAS (ES) 2020/1212
         2020 m. gegužės 8 d.
         kuriuo iš dalies keičiamas Deleguotasis reglamentas (ES) 2018/1229, kuriuo Europos Parlamento ir Tarybos reglamentas (ES) Nr. 909/2014 papildomas atsiskaitymo drausmės techniniais reguliavimo standartais
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. liepos 23 d. Europos Parlamento ir Tarybos reglamentą (ES) Nr. 909/2014 dėl atsiskaitymo už vertybinius popierius gerinimo Europos Sąjungoje ir centrinių vertybinių popierių depozitoriumų, kuriuo iš dalies keičiamos direktyvos 98/26/EB ir 2014/65/ES bei Reglamentas (ES) Nr. 236/2012 (1), ypač į jo 6 straipsnio 5 dalį ir 7 straipsnio 15 dalį,
         kadangi:
         
                     (1)
                  
                  
                     Komisijos deleguotajame reglamente (ES) 2018/1229 (2) nurodomos neatsiskaitymo prevencijos bei neatsiskaitymo problemos sprendimo priemonės ir atsiskaitymo drausmės skatinimo priemonės. Šios priemonės apima neatsiskaitymo atvejų stebėseną, piniginių baudų už neatsiskaitymą surinkimą ir paskirstymą. Deleguotajame reglamente (ES) 2018/1229 taip pat patikslinamos supirkimo proceso vykdymo detalės;
                  
               
                     (2)
                  
                  
                     suinteresuotosios šalys, kaip antai CVPD, PSŠ, prekybos vietos, investicinės įmonės ir kredito įstaigos, nurodė, kad dėl naujų pokyčių, pavyzdžiui, nuobaudų mechanizmo, kurį kartu diegia CVPD, naudojantys bendrą atsiskaitymo infrastruktūrą, numatyto įgyvendinimo 2020 m. lapkričio 21–22 d., reikia daugiau laiko siekiant prisitaikyti prie priemonių, nurodytų Deleguotajame reglamente (ES) 2018/1229. Paveiktos suinteresuotosios šalys taip pat nurodė, kad reikia daugiau laiko būtiniems IT sistemų pakeitimams, ISO pranešimų parengimui ir atnaujinimui, rinkos testavimui ir atitinkamų šalių sutartinių susitarimų pakeitimams. Europos vertybinių popierių ir rinkų institucijos (ESMA) nuomone, derėtų suinteresuotosioms šalims suteikti daugiau laiko prie šių priemonių prisitaikyti. Todėl Deleguotojo reglamento (ES) 2018/1229 įsigaliojimas turėtų būti atidėtas;
                  
               
                     (3)
                  
                  
                     todėl Deleguotasis reglamentas (ES) 2018/1229 turėtų būti atitinkamai iš dalies pakeistas;
                  
               
                     (4)
                  
                  
                     šis reglamentas grindžiamas ESMA Komisijai pateiktais techninių reguliavimo standartų projektais;
                  
               
                     (5)
                  
                  
                     šio pakeitimo taikymo sritis ir numatomas poveikis yra riboti, nes jie yra susiję tik su datos, kurią bus pradėta taikyti nauja atsiskaitymo drausmės tvarka, atidėjimu trumpam laikui, o rinkos dalyviai jau yra pateikę savo nuomonę. ESMA atvirų viešų konsultacijų nevykdė. Vis dėlto ESMA atliko galimų susijusių sąnaudų ir naudos analizę ir paprašė Vertybinių popierių ir rinkų suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1095/2010 (3) 37 straipsnį, pateikti rekomendacijų. Rengdama techninių reguliavimo standartų projektus ESMA taip pat bendradarbiavo su Europos centrinių bankų sistemos (ECBS) nariais. Su Komisija susisiekusios suinteresuotosios šalys taip pat pritarė Komisijos deleguotojo reglamento (ES) 2018/1229 įsigaliojimo atidėjimui,
                  
               PRIĖMĖ ŠĮ REGLAMENTĄ:
         
            1 straipsnis
            Deleguotojo reglamento (ES) 2018/1229 pakeitimas
            Deleguotojo reglamento (ES) 2018/1229 42 straipsnis pakeičiamas taip:
            
               
                  „42 straipsnis
                  
                  Įsigaliojimas
                  Šis reglamentas įsigalioja 2021 m. vasario 1 d.“
               
            
         
         
            
               2 straipsnis
            
            
               Įsigaliojimas ir taikymas
            
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gegužės 8 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 257, 2014 8 28, p. 1.
         
            (2)  2018 m. gegužės 25 d. Komisijos deleguotasis reglamentas (ES) 2018/1229, kuriuo Europos Parlamento ir Tarybos reglamentas (ES) Nr. 909/2014 papildomas atsiskaitymo drausmės techniniais reguliavimo standartais (OL L 230, 2018 9 13, p. 1).
         
            (3)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).